Teukaét Jak Lakè Peng Bak Poemerintah Kab Bireuen, Kesbangpol Paréksa PAKAR Aceh
Lagee nyang jiberitakan awai bak Dialeksis, awak PAKAR DPW Bireuen na ijak lake peng bak padum-padum boh SKPK (Satuan Kerja Pemerintah Kabupaten) di Bireuen untuk peugot acara. Acara diskusi publik deungon tema "Menatap Pembangunan Bireuen Ke Depan".
Nyang hayeu jih lam berita nyan na geuseubot le jurnalieh, bahwa ketua PAKAR DPW Bireuen tom jikheun, han akan ji lake peng bak poemerintah Anti keu jak meudaheh peng bak poemerintah.
Teuman lam acara nyang meunurot haba ji peugot bak uroe Sabtu (6/7) di keude kupi Bireuen Parte. Iqbal seulaku ketua, na alasan droe jih. Seubab bak ji kalon, di Bireuen, hana berkembang sagai acara diskui publik. Maka jipeuduek lah acara nyan. Dan jilakee lah peng bak poemerintah. Ji keuneuk kalon dum toh na kepedulian poemerintah Bireuen keu acara model nyan.
Pu keuh na jadeh acara lam uroe Sabtu baroe nyan di Bireuen Parte, hana Apa teupu sit. Nyang hana Apa teupu, hana Apa peugah. jeut keu fiteunah, desya meuleupah raya neukiraju. Meunan Apa baca bak Dialeksis beuklam.
Na meuteume poto surat proposal nyan lom. Neu kalon keudroe nyoepat di miyup poto surat nyan siatteuk.
ace_Latn ace_Latn ace_Latn ace_Latn ace_Latn ace_Latn